Tiruppattur

Ing Tirupattur metung yang balen king pilatan ning Distritu ning Vellore, Tamil Nadu, India. Keraklan, mangalati la reng industria ampong pabrika keti. Tuturing deng balen a karulun (suburb o satellite town) ing Tirupattur, nung nu la manuknangan deng taung magobra kareng makaleleng balen a industrialisadu anti king Vaniyambadi o Ambur king pangulu, dapot kanita pang minuna, metung neng sentru ning kalakal (samantalang mangalati la mung balen deng Vaniyambadi ampong Ambur, at bayu-bayu la mung minasensu). 

Metung yang revenue subdivision (dakeng melalang king pamanipun buis) aniang panaun ning pamaniakup ning Britania, at makanian ya pa murin. Atin yang templu kang Shiva ampo kang Vishnu a mitikdo kanitang Pamagaring Hoysala (Hoysala Dynasty). Makatuglung ya kapamilatan da reng dalan ampong rilis kareng aliwang mangaragul a lakanbalen o ciudad ning Tamil Nadu anti ing Chennai ampong Salem, ampo ing Vellore ampong Bangalore king Karnataka.  Pikabaluan ya kareng Muslim uling kareng dakal a banal a tau (saints o "awliyas") a menuknangan keti. 
  
Kayabe ya king labuad o rehiyon a Kongu Nadu ning Tamilnadu a tatalnan ning Pamagaring Albugang Ganga (''Western Ganga Dynasty).

Mangabaldugan yang grupu da reng apulung nayun o bariu ing lagiung Tirupattur. Padurutan de reng mapilan kareng nayun a reti, ania metung yang taluk ing Tirupattur. Makagiu ya ing populasiun ampong leparan ning Tirupattur ba yang mika pekakatawan king lehislatura nang pang-estadu ning Tamil Nadu, ampo ing pangkabilugan nang lehislatura ning India.

Dalerayan

Suglung palual
 Tirupattur Official Website  
 Tirupattur Website

Lon la murin deti
 Tiruppattur (Lok Sabha constituency)

Cities and towns in Tamil Nadu